આજે બોલીવૂડ જગતની સૌથી જાણીતી એક્ટ્રેસ મસ્તાની એટલે કે દીપિકા પાદુકોણનો 32મો જન્મદિવસ છે. ટૂંકા સમયમાં પોતાની એક્ટિંગથી ઉમદા ફિલ્મો આપીને ઘણા લોકોના દિલની રાણી બની ગઇ છે દીપિકા. દીપિકા પાદુકોણની રૂપેરી પડદે જે ઇમેજ છે તેના કરતા પણ રિયલ લાઇફમાં દીપિકાએ પોતાની એક સશક્ત ઇમેજ બનાવી છે. ફિલ્મોમાં વાત એક્ટિંગની હોય કે સુંદર દેખાવાની કે પછી વાત હોય રિયલ લાઇફમાં પોતાની બિમારીને ખુલ્લે આમ સ્વીકારવાની દરેક વાતમાં દીપિકાનો હટકે અંદાજ તેની મહેનત સ્પષ્ટ દેખાય છે. નાની ઉંમરે બોલીવૂડ અને હોલીવૂડ બંન્નેમાં રાજ કરનારી દીપિકા પાદુકોણના જન્મદિવસ પર તેના લાખો શુભેચ્છકો અને ફેન્સે સોશ્યલ મીડિયા દ્વારા તેને શુભકામનાઓ આપી હતી. ત્યારે તેના બર્થ ડે પર અમે પણ તેની કેટલીક અવનવી વાત તેમને જણાવીશું. જેને ભાગ્યે જ તમે જાણતા હશે.